Sergueï Tikhanovski

Serguei Tikhanovski, teraka ny 18 Aogositra 1978 tao Horki dia bilaogera an-dahatsary na, mpikatroka ara-politika, ary mpandraharaha.
Voafonja politika tao amin'ny tanindrazany izy nanomboka ny taona 2020 ka hatramin'ny 2025.

Nanjary nalaza izy tamin'ny lahatsarin'ny YouTube izay “niresaka tamin'ny olona tany amin'ny faritra, indrindra fa ireo mpifidy fototra an'i  Alexandre Loukachenko, momba ny kolikoly sy ny jadona.” Taorian'ny nanambarany ny firotsahany hofidiana amin'ny fifidianana filoham-pirenena Belarosiana 2020, dia nosamborina izy tamin'ny 29 May 2020, ary voampanga ho nanomana fanitsakitsahana goavana ny filaminam-bahoaka. Famoriam-bahoaka tsy nahazoana alalana no anton’izany.

Manasokajy an'i Tsikhanouski ho gadra noho ny feon'ny fieritreretana ny Amnesty International.
Nirotsaka nisolo toerana azy tamin'ny fifidianana tamin'ny 9 Aogositra i Svetlana Tikhaovskaïa vadiny. Nanamafy ny maha-azo itokiana azy ny vaomiera misahana ny fifidianana.

Notsaraina tamin'ny fakan-tsary tao Gomel i Sergueï Tikhanovski tamin'ny 24 Jona 2021, ary voaheloka tamin'ny 14 ka hatramin'ny 18 taona tany amin'ny toby famaizana noho ny “fiomanana sy fikarakarana fikomiana faobe”. Tsy nankasitraka ny fanamelohana ny vadiny ary niresaka momba ny valifaty amin'ireo mpanohitra ara-politikan'ny filoha Loukashenko.

Tamin'ny fiandohan'ny Jolay 2023, naharay taratasy tsy fantatra anarana ny vadiny nilaza fa maty tany am-ponja i Tsikhanouski. Araka ny filazan'ny vadiny, dia navotsotra tamin'ny gadra politika izy tamin'ny 21 Jona 2025. Niala tao amin'ny firenena izy tamin'io andro io ihany ary natao sesitany tany Litoania niaraka tamin'ny gadra politika telo ambin'ny folo hafa navotsotra, izay nihaonany tamin'ny vadiny, izay monina any an-tsesitany ihany koa.

Mari-pankasitrahana
2020: Loka Sakharov (Loka ho an'ny demokrasia sy ny zon'olombelona)

Loukachenko, mandehana manangona ovy indray, eny an-tsaha miaraka aminao !!

Tikhanovski
Sokajy:Mpanao politika belorosiana
Sokajy:Voafonja politika belorosiana
Sokajy:Teraka tamin'ny taona 1978